31. 12. 85 De Europæiske Fællesskabers Tidende Nr. L 362/21 RÅDETS FORORDNING (EØF) Nr. 3771/85 af 20. december 1985 om lagre af landbrugsprodukter i Portugal RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Portugals tiltrædelse, særlig artikel 258, stk. 3, under henvisning til forslag fra Kommissionen, og ud fra følgende betragtninger: I henhold til tiltrædelsesaktens artikel 254 skal ethvert lager af produkter i fri omsætning på portugisisk område den 1. marts 1986, som i mængde overstiger, hvad der må anses for at være et normalt overført lager, afvikles af republikken Portugal for dennes regning; for de produkter, for hvilke overgangen finder sted i etaper, finder tiltrædelsesaktens artikel 254 først anvendelse fra datoen for overgangen til anden etape; for visse produkter er det ikke nødvendigt at bestemme det eventuelle lager, enten på grund af produkternes karakter eller markedsordningen, eller på grund af, at Den europæiske udviklings- og garantifond for Landbruget ikke deltager i finansieringen; af hensyn til landbrugsmarkedernes forvaltning bør det undgås, at afviklingen af de i tiltrædelsesaktens artikel 254 omhandlede produkter fører til oprettelse af to parallelle markeder for det samme produkt; det i nævnte artikel fastlagte mål kan nås i forbindelse med finansieringsforan- staltninger; udtrykket »ethvert lager af produkter« omfatter såvel offent- lige som private lagre; der bør fastsættes kriterier til bestemmelse af den mængde, der anses for at være et normalt overført lager; med henblik herpå vil det være hensigtsmæssigt at tage hensyn til behovet på det portugisiske marked i en periode, der kan variere efter produkternes art; bestemmelse af de lagre, som republikken Portugal skal afvikle for egen regning, kan generelt ske på grundlag af allerede foreliggende oplysninger eller på grundlag af skøn; det forekommer dog nødvendigt, at der åbnes mulighed for at gøre brug af optællinger; i henhold til tiltrædelsesaktens artikel 254, andet punktum, skal begrebet normalt overført lager defineres for hvert produkt i henhold til de kriterier og målsætninger, der gælder for hver fælles markedsordning; for tobak bestemmes det i tiltrædelsesaktens artikel 297, at priserne først fastsættes for den første høst efter tiltrædelsen; tobak, der stammer fra høst i årene forud for tiltrædelsen, kan ikke gøres til genstand for en markedsstøtteforanstalt- ning, og afsætningen heraf påhviler derfor republikken Portugal; i henhold til artikel 2, stk. 3, i traktaten om Spaniens og Portugals tiltrædelse kan Fællesskabernes institutioner inden tiltrædelsen vedtage de foranstaltninger, der er omhandlet i tiltrædelsesaktens artikel 258, idet disse foranstaltninger træder i kraft med forbehold af nævnte traktats ikrafttræden og da på datoen herfor — UDSTEDT FØLGENDE FORORDNING: Artikel 1 I denne forordning fastsættes de almindelige regler for anvendelsen af artikel 254 i tiltrædelsesakten. Artikel 2 Denne forordning omfatter ikke produkter: — som ikke kan oplagres, eller — for hvilke der ikke foreligger nogen spekulationsrisiko, eller — for hvilke der hverken gælder eksportrestitutioner eller interventioner i henhold til artikel 3, stk. 1, i Rådets forordning (FØF) nr. 729/70 af 21. april 1970 om finansiering af den fælles landbrugspolitik (1). Artikel 3 1. Som produkter i fri omsætning på portugisisk område anses: a) produkter, der fuldt ud er fremstillet i Portugal; b) produkter: — der helt eller delvis er fremstillet af produkter fra andre lande end Portugal, eller — der er indført i Portugal, for hvilke indførselsformaliteterne er afsluttet, og de pligtige toldafgifter og andre afgifter med tilsvarende virkning er opkrævet i Portugal, og for hvilke der ikke er indrømmet fuldstændig eller delvis refusion af disse afgifter. (1) EFT nr. L 94 af 28. 4. 1970, s. 13.